
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δέκα οκτώ (18) κτι¬ 
ρίων που βρίσκονται εντός του ρυμοτομικού σχεδίου 
Αθηνών περιοχή Λόφου Στρέφη - Εξόρχεια και κα¬ 
θορισμός ειδικών όρων και περιορισμών δόμησης 


αυτών... 1 

Καθορισμός ειδικών όρων και περιορισμών δόμησης 
διατηρητέου ακινήτου που βρίσκεται εντός του ρυ¬ 
μοτομικού σχεδίου Αθηνών, περιοχή Εξαρχείων και 
επί των οδών Ζωσιμάδων 8 και Μεθώνης 68. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80060/5101 (1) 

Χαρακτηρισμός ως διατηρητέων δέκα οκτώ (18) κτιρίων 
που βρίσκονται εντός του ρυμοτομικού σχεδίου Αθη¬ 
νών περιοχή Λόφου Στρέφη - Εξόρχεια και καθορισμός 
ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του π.δ/τος 


28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. Την από 13.1.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το υπ’ αριθ. οικ. 187/126/13.1.1993 έγγραφο της 
Διεύθυνσης Πολεοδομικού Σχεδιασμού (Τμήμα Παραδο¬ 
σιακών Οικισμών) προς τον Δήμο Αθηναίων. 

7. Τις από 20.5.1993 εκπρόθεσμες αντιρρήσεις των 
Αννας Μουρούλη και Ασημίνας Αντωνίου. 

8. Το γεγονός ότι προήλθε άπρακτη η προθεσμία που 
προβλέπεται από την παρ. 2 του άρθρου 4 του ν. 1577/ 
1985 «ΓΟΚ» (Α' 210) όπως τροποποιήθηκε με την παρ. 2α 
του άρθρου 1 του ν. 1772/1988 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν άλλες αντιρρήσεις των εν¬ 
διαφερομένων. 

9. Τις από 2.7.93 παρατηρήσεις της Δ/νσης Πολεοδομι- 
κού Σχεδιασμού επί των εκπροθέσμων αντιρρήσεων των 
ενδιαφερομένων. 

10. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Δήμου, 
αποφασίζουμε: 

1. Χαρακτηρίζονται ως διατηρητέα δέκα οκτώ (18) κτί¬ 
ρια που βρίσκονται εντός του ρυμοτομικού σχεδίου Αθη¬ 
νών περιοχή Λόφου του Στρέφη - Εξόρχεια και περικλύο- 
νται από τις οδούς Καλλιδρομίου, Μετσόβου-Νοταρά, Λ. 
Αλεξάνδρας, Θεσπρωτίας, Β. Βουλγαροκτόνου, Φραντζή, 
Εμμ. Μπενάκη, Ειρήνης Αθηναίας, Πουλχερίας, Κουντου- 
ριώτου, Καλλιδρομίου, όπως αυτά φαίνονται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από το Προϊστάμενο της Διεύθυν¬ 
σης Τοπογραφικών Εφαρμογών με την 80060/1993 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

ΚΑΤΑΛΟΓΟΣ ΚΤΙΡΙΩΝ 

α/α Διεύθυνση Κτιρίων 

1. Ασημάκη Φωτήλα 15. 

2. Ασημάκη Φωτήλα 18 (μόνο ισόγειο και α' όροφος). 

3. ΓΊλαπούτα 7. 

4. Πλαπούτα 25 και Κουμαριανού 9. 

5. Πλαπούτα 43 και Ψέλλου 2Α. 

6. Πλαπούτα 10 - 10Α. 

7. Πλαπούτα 18. 

8. Ψέλλου 8. 

9. Ιουστινιανού 11 και ΣκυλΙτση. 

10. Βουλγαροκτόνου 74. 

11. ΣκυλΙτση 25. 

12. Κουμαριανού 3 (όψη). 

13. Κουμαριανού 5 (όψη). 

14. Κουμαριανού 7 (όψη). 

15. Κουμαριανού 13. 

16. Κουμαριανού 15. 

17. Κουμαριανού 17. 

18. Κουμαριανού 23. 

2. Σαν διατηρητέο κτίριο ορίζεται το αρχικό εκάστοτε 
κτίριο καθώς και τα στοιχεία του περιβάλλοντος αυτό χώ¬ 
ρου (όπως μάνδρες, κρήνες, αυλόθυρες, βοτσαλωτά δά¬ 
πεδα), όπως και οι εναρμονιζόμενες με το αρχικό κτίριο 
μεταγενέστερες προσθήκες όχι όμως και τα πόσης φύ- 
σεως καθ’ ύψος ή κατ’ επέκταση υπάρχοντα προσκτί- 
σματα που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (Ε.Π.Α.Ε.). 

3. Ειδικά για το κτίριο επί της οδού Ασημάκη Φωτήλα 
18, χαρακτηρίζονται ως διατηρητέοι μόνον οι δύο όροφοι 
(ισόγειο + α' όροφος). 

4. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών διακοσμητικών στοιχείων τους, όσο και του κτιρίου 
συνολικά, πλην των προκτισμάτων ή των στοιχείων των 
κτιρίων για τα οποία η ΕΠΑΕ έχει γνωμοδοτήσει για την 
αφαίρεσή τους. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση καί η εσωτερική διαρύθ- 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα στοι¬ 
χεία του. 

6. Σε περίπτωση αποκατάστασης κτιρίου που έχει υπο- 


στεΙ μεγάλες αλλοιώσεις και υπάρχουν ανεπαρκή στοιχεία 
για το Ιδιο το κτίριο, λαμβάνεται υπόψη η βασική αρχιτε¬ 
κτονική σύνθεση και η συγγενής μορφολογία και τεχνολο¬ 
γία των όψεων των κτιρίων της περιοχής. 

7. α) Αιτήσεις: για προσθήκες στα διατηρητέα κτίρια ή 
γενικώτερα για ειδικές ρυθμίσεις αποστέλλονται από την 
Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος Χωροταξίας και Δημοσιών 
Έργων με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) σύμφωνα με την παρ. 2 του 
άρθρου 4 του ν. 1577/85 Περί «ΓΟΚ» εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

β) Κατ’ εξαίρεση από το προηγούμενο εδάφιο και με 
σύμφωνη γνώμη της ΕΠΑΕ επιτρέπονται οι προσθήκες 
κατ’ επέκταση διατηρητέου κτιρίου περιορισμένων δια¬ 
στάσεων εφόσον κριθοϋν απαραίτητες για τη λειτουργική 
εξυπηρέτηση του κτιρίου. 

8. α) Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

β) Κατ’ εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. 

Οι φωτεινές επιγραφές στα ισόγεια των καταστημάτων, 
έστω και αν τοποθετούνται μέσα στις προσθήκες, έχουν 
χρώμα λευκό ή κίτρινο, σταθερό και συνεχές και αποτε¬ 
λούνται από μεμονωμένα στοιχεία, γράμματα, αριθμούς. 

9. Για οποιαδήποτε εργασία στο εξωτερικό ή εσωτερικό 
των διατηρητέων κτιρίων και στο χώρο που τα περιβάλλει 
καθώς και για την τοποθέτηση επιγραφών, απαιτείται η 
έγκριση της Ε.Π.Α.Ε.. 

10. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεώς. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Ιουλίου 1993 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.78930/5042 (2) 

Καθορισμός ειδικών όρων και περιορισμών δόμησης δια¬ 
τηρητέου ακινήτου που βρίσκεται εντός του ρυμοτομι¬ 
κού σχεδίου Αθηνών, περιοχή Εξαρχείων και επί των 
οδών Ζωσιμάδων 8 και Μεθώνης 68. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων, Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων, 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ¬ 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435): 

4. Τις διατάξεις της παρ. Β του άρθρου 1 του π.δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. Την από 11.3.1993 αιτιολογική έκθεση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών Οι¬ 
κισμών. 

6. Το 95693/10435/11.3.1993 έγγραφο της Διεύθυν¬ 
σης Πολεοδομικού Σχεδιασμού, Τ μήμα Παραδοσιακών Οι¬ 
κισμών προς τον Δήμο Αθηναίων και την ενδιαφερόμενη 
Ευφροσύνη Κιλίμη. 

7. Τις από 29.3.1993 αντιρρήσεις της φερομένης ως 
ιδιοκτήτριας Ευφροσύνης Κιλίμη. 

8. Τις από 3.6.1993 παρατηρήσεις της Διεύθυνσης Πο- 
λεοδομικού Σχεδιασμού, Τμήμα Παραδοσιακών Οικισμών 
επί των αντιρρήσεων της ενδιαφερομένης. 

9. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 

του κρατικού προϋπολογισμού και του οικείου Ο.Τ.Α., 
αποφασίζουμε: 

1. Στο κτίριο που βρίσκεται εντός του ρυμοτομικού σχε¬ 
δίου Αθηνών, περιοχή-Εξαρχείων και επί των οδών Ζωσι¬ 
μάδων 8 και Μεθώνης 68, φερόμενο ως ιδιοκτησία της 
Ευφροσύνης Κιλίμη και το οποίο έχει χαρακτηρισθεί ως 
έργο τέχνης με την Γ 2644/75530/1979 (Δ' 1102) από¬ 
φαση του Υπουργείου Πολιτισμού και ως διατηρητέο με το 
από 28.2.1982 π. δ/γμα (Δ' 223), καθορίζονται οι παρα¬ 
κάτω ειδικοί όροι και περιορισμοί δόμησης: 

α. Επιτρέπεται η προσθήκη λουτρών στο ισόγειο, Α και 
Β όροφο καθώς και η προσθήκη γυάλινου ανσανσέρ, ήτοι 
ποσοστό κάλυψης 89,35% όπως φαίνεται στο συνημμένο 
διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 78930/1993 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

β. Απαγορεύεται η υπέρβαση του ισχϋοντος συντελε¬ 
στή δόμησης. 

γ. Επιτρέπεται η μετατροπή των ανοιγμάτων στο ιρόγειο 
από την οδό Μεθώνης, όπως φαίνεται στα διαγράμματα 
που συνοδεύουν το υπ’ αριθ. 34/1992 πρακτικό της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ). 

δ. Επιτρέπεται η τοποθέτηση σιδερένιων κιγκλιδωμά¬ 
των στα παράθυρα του ισογείου τα οποία πρέπει να είναι 
όμοια με τα υπάρχοντα κιγκλιδώματα της οδού Ζωσιμά¬ 
δων. 

ε. Επιτρέπεται η επισκευή στέγης, δαπέδων, τοίχων και 
επιχρισμάτων που αποβλέπουν στον εκσυγχρονισμό της 
κατοικίας. 

2. Πριν από οποιαδήποτε άδεια απαιτείται και η γνώμη 
του Κεντρικού Συμβουλίου του Υπουργείου Πολιτισμού 
δεδομένου ότι το κτίριο είναι κηρυγμένο ως έργο τέχνης 
με την Γ 2644/75536/1979/Δ - 1102 απόφαση του 
Υπουργείου Πολιτισμού. 

3. Κατά τα λοιπά εξακολουθούν να ισχύουν τα αναφερό- 
μενα στις διατάξεις του από 28.2.1982 π. δ/τος (Δ' 223). 

4. Η ισχύς της παρούσας απόφασης αρχίζει από τη δη- . 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 19 Ιουλίου 1993 
Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 
















